
Occitan 


y* Pels articles omonims, vejatz Occitan (omonimia). 


L'occitan 4 » (o lenga d'òc ^») es una lenga romanica 
parlada en Occitània e pels occitans emigrats de pel monde. 
Es una lenga fòrça similara al catalan que d'unes considèran 
aquel coma un dialècte. 

L'occitan coneguèt son epòca daurada entre los sègles XI e 
XIII gràcias a sa literatura e subretot las composicions dels 
trobadors que coneguèron de succès per tota Euròpa. 

Sens estat per encoratjar la transmission e ne far la 
valorizacion, patís la politica lingiiicida de l'Estat francés, 
mas tanben la passivitat de Mónegue e de l'estat italian. 
Sonque lo Principat de Catalonha, dins 'Estat espanhòl, 
reconeis l’occitan coma lenga oficiala, e pròpria de la Val 
d'Aran, que l'ensenhament public l'i generaliza. 

Amb aquò, la lenga es grèvament menaçada. Se pensa uòi 
que mens de 200 000 personas la parlan. 

Nom 


Los sols sinonims que s'emplegan correntament, uèi, son occitan (lo 
pus frequent) e lenga d'òc (un pauc mens frequent). Aquestes dos 
noms, apareguts a la fin del sègle XIII, venon de l'advèrbi afirmatiu 
òc: a l'Edat Mejana serviguèt per distinguir la lenga d'òc o occitan, 
la lenga de si o italian e la lenga d'oïl o francés (en essent oi/ la 
forma anciana per oui en francés modèrne). 

Lo mot provençal (var. provençau)^ a pogut designar 1'« occitan » 
dins sa totalitat, sustot al sègle XIII e tanben als sègles XIX e XX 
(mai que mai en filologia e dins qualques cases es encara servat aital 
uèi). Aquel sens es vengut rar dempuèi los ans 1960. Lo tèrme 
provençal designa ara, subretot, lo dialècte occitan que se parla en 
Provença. 



Occitània: lo domeni de la lenga 
occitana. 


[21 

D'autres sinonims d'« occitan », ara desapareguts de l'usatge, foguèron lemosin al sègle XIII, gascon als 
sègles XVI, XVII e XVIII, lengadocian als sègles XVIII e XIX. Uèi lemosin designa sonque lo dialècte 
occitan del nòrd-oèst; gascon designa sonque lo dialècte del sud-oèst; lengadocian designa sonque lo 
dialècte del centre-sud. 


























Situacion sociala 


Substitucion e renaissentisme 

Ara s'estima que sus una populacion de 14 o 15 milions d'occitans, 
son entre 110 000 e 580 000 los que son capables de parlar l'occitan 
correntament, mas las ocasions de lo parlar dins la societat son raras. 
Aquela reculada, sensibla dempuèi lo començament del sègle XX, es 
causada per una diglossia al profièch del francés, de l'italian e de 
l'espanhòl; e mai per una politica clara de repression lingiiistica dins 
l'estat francés (vejatz la partida istorica, çai sota). 

Los esfòrces de l'occitanisme pòdon pas encara inversar la 
substitucion lingiiistica, pasmens i a agut d'avançadas importantas 
que contribuisson a melhorar l'imatge de la lenga: 


■ Existís una capacitat de mobilizacion sociala en favor de l'occitan: o an demostrat las 
grandas manifestacions nacionalas de Carcassona en 2005 amb 11 000 personas, de 
Besièrs en 2007 amb 20 000 personas, Carcassona 2009 amb 25 000 e Tolosa en 2012 
amn 30 000. 



La creacion literària e musicala en occitan modèrne fa 
flòri e se renòva sens relambi dempuèi lo sègle XIX. 

L'occitan es reconegut coma lenga oficiala en Aran 
dempuèi 1999 e coma lenga protegida dins las Valadas 
Occitanas e a La Gàrdia dempuèi 1999. I a pas de 
reconeissença oficiala en França e a Mónegue, 
pasmens existís un ensenhament opcional en França 
(public o associatiu). 

Los mèdias e las edicions en occitan an un impacte modèst 
amb un mercat vertadièr. 


Manifestacion de 20 000 personas 
per l'occitan a Besièrs en 2007. 


mas son divèrses e dinamics, 


Estatuts 


L'occitan conois d'estatuts diferents segon los estats. 

■ En Espanha, es reconegut coma lenga ofjcjala dins tota 
la region de Catalonha gràcias a de leis de la region 
autonòma de Catalonha e gràcias a l'estatut d'autonomia 
locala d'Aran dempuèi 1990 e 2006 4 . Aital l'occitan 
benefícia d'un ensenhament sistematic e obligatòri a 
l'escòla e d'un usatge regular dins l'administracion. Ça 
que la, l'occitan es cooficial amb lo catalan (lenga 
oficiala de la region) e amb l'espanhòl (lenga oficiala de 
l'estat). Malgrat aquela oficialitat, l'occitan subís encara a 
Aran una diglossia al profièch de l'espanhòl que rèsta la 
lenga mai poderosa. 



L'occitan en Euròpa, sègles XX e 


■ En Itàlia, l'occitan es reconegut coma lenga protegida, XXI - 
pas verament coma "lenga oficiala", gràcias a la lei 482 
de 1999. Aquela permet l'us de l'occitan dins 

l'ensenhament e la vida publica, mas solament dins las comunas que o desiran, sens 
caractèr obligatòri ni sistematic. La diglossia al profièch de l'italian rèsta fòrta. 
















■ En França e a Mónegue, l'occitan a pas lo mendre 
estatut oficial. La possibilitat d'ensenhar l'occitan dins 
l'escòla publica francesa existís, coma opcion, e i a doas 
tres emissions pichonetas en occitan a la television 
publica (France 3) mas aquò equival pas a un estatut 
oficial. La diglossia al profièch del francés es constanta. 

■ Dins la Comunautat d'aglomeracion deu Bascoat, 
l'occitan es cooficial amb lo francés e lo basco dempuèi 
lo 23 dejunhde 2018. [ 1 

■ L’occitan es tanben lenga oficiala de la Comunautat de 
Trabalh dels Pirenèus e de l’Euroregion Pirenèus- 
Mediterranèa. 


Istòria de l'occitan 


L'occitan, son nom li ven de l'advèrbi afirmatiu òc (del latin hoc ) que 
li es pròpri. 



Senhalizacion oficiala en occitan a 
Bossòst, Val d'Aran. 


Lo latin venguèt sul territòri actual occitan amb las armadas romanas 
dins lo periòde entre 118 e 52 abC. Se sap pas quora la latinizacion 
foguèt acabada mas sembla que i aguèt de diferéncias regionalas plan grandas: 
cèrtas regions occitanas perifericas (dins los Pirenèus) aurián poscut èsser 
latinizadas, o mai romanizadas, als sègle VIII e IX apC., mentre que Provença e lo 
Bas Lengadòc o foguèron al sègle I apC. 

Certans linguistas, dins una concepcion teleologica dels territòris politics actuals 
(mite de l'apertenéncia exclusiva al galloromanic, vejatz çai subre), se son 
particularament interessats a la biparticion lingiiistica de las Gàllias entre occitan e 
francés. Per explicar lo fach qu'existisson doas lengas plan diferentas, s'es avançat 
mantun argument: 

■ La celtizacion mendre dels territòris occitans e lo pes dels pòbles 
preceltics (teoria del substrat). 

■ La germanizacion mendre dels territòris occitans (teoria de l'adstrat). 

■ Una difusion de varietats diferentas del latin tardiu al sud e al nòrd de 
las Gàllias. 

L'occitan es nascut a partir del latin vèrs lo sègle VIII apC e foguèt la lenga 
majoritària de la populacion fins al començament del sègle XX. L'occitan laissèt 
de traças importantas dins los documents en latin tre lo sègle IX e los primièrs 
documents escriches tot en occitan apareguèron a la fin del sègle X. Entre los sègles X e XV, l'occitan foguèt 
la lenga dominanta dins la cultura, l'administracion e las sciéncias e sol lo latin li faguèt un pauc 
concurréncia. Lo periòde dels trobadors, als sègles XII e XIII, enaucèt fòrça lo prestigi de l'occitan dins 
Euròpa tota. 



Lo trobador Bernat 
de Ventadorn 


A partir de la fin del sègle XV (e tre lo sègle XIII dins lo Creissent), lo francés penetrèt en Occitània coma 
lenga del poder politic e del prestigi cultural al detriment de l'occitan. Ansin comencèt la diglossia o 
subordinacion lingiiistica. Aquò s'accentuèt al sègle XVI amb l'imposicion del francés e de l'italian coma 
solas lengas oficialas dins los territòris occitans someses al reialme de França o al ducat italianizat de 
Savòia. 




























Pasmens l'occitan demorèt la sola lenga de las classas popularas, se 
parlava parcialament dins las classas nautas (malgrat la dominacion 
del francés e de l'italian) e contunhèt de beneficiar d'una literatura 
productiva. En Bearn l'occitan foguèt oficialament emplegat dins los 
actes juridics e parlamentaris fins a la Revolucion. 

En literatura, malgrat la dominacion del francés s'escriguèt e 
s'estampèt fòrça en occitan durant tot lo periòde literari designat jos 
lo nom de barròc occitan amb d'autors com Pèir de Garròs, Pèire 
Godolin, Bellaud de la Bellaudiera, Francés de Corteta, Joan Enric 
de Fondevila e Joan Baptista Fabre. 

La literatura occitana del sègle XIX foguèt marcada per una 
renaissença de las letras d'òc preparada entre d'autres per l'escrivan 
agenés Jansemin e puèi per Frederic Mistral e los autres escrivans 
del Felibritge. 

Aital l'occitan beneficièt d'una renaissença culturala e d'un movement de revendicacion qu'òm pòt sonar 
occitanisme al sens larg. Pasmens, l'occitan a reculat dins l'usatge a partir dels ans 1920-1950: dempuèi a 
cessat d'èsser la lenga majoritària. Coneis un perilh grèu de substitucion lingiiistica e cedís lo terren davant 
lo francés en Occitània Granda e a Mónegue, davant l'italian dins las Valadas Occitanas e davant l'espanhòl 
en Aran. 

A1 costat d'aquò, lo movement occitanista contunha de revendicar una plaça digna per l'occitan e assaja de 
ne far tornarmai una lenga de comunicacion, amb qualques avançadas parcialas (vejatz çai subre "Situacion 
sociala"). 

Classificacion 

Aficha per la manifestacion de 
Besièrs de 2007. 


La sola classificacion incontestada es aquela: l'occitan fa partida de 
las lengas romanicas (eissidas del latin), que son una branca de las 
lengas italicas (latin e divèrsas lengas anticas d'Itàlia), que son a lor 
torn una branca de las lengas indoeuropèas. 

Segon lo lingiiista Joseph Greenberg, es possible d'integrar 
l'indoeuropèu dins una superfamilha encara pus larga e pus anciana, 
la de las lengas eurasiaticas, mas aquela concepcion es pas acceptada 
per totes los lingiiistas. 

Dintre las lengas romanicas, las classificacions an pogut variar segon 
los autors. Mas dempuèi lo lingiiista Pèire Bèc^ 6 , los especialistas 
son consents per dire que l'occitan amb lo catalan , sa lenga bessona, constituisson un grop pròpri, 
l'occitanoromanic, que fa una transicion entre dos autres grops pus periferics: lo galloromanic e 
l'iberoromanic. 

Se pòt pensar qu'en mai dels arguments scientifics, de presupausats ideologics son a la basa de la causida de 
certanas classificacions ancianas. Una vièlha classificacion, ara perimida, metiá l'occitan exclusivament dins 
lo galloromanic e lo catalan exclusivament dins l'iberoromanic. Aquela vision vièlha a pas pus la mendre 
justificacion scientifica car nega la coesion tras que fòrta qu'unís l'occitan e lo catalan dins un diasistèma 
comun: occitan e catalan son pus pròches entre eles que o son de tota autra lenga. 



Manifestacion per l'occitan en 2005. 


Caracteristicas estructuralas 




































Per mai de detalhs, se pòt consultar las presentacions de Juli Ronjat L/J e Pèire Bèc L —. Las afinitats de 
l'occitan existisson bèl primièr amb lo catalan en general. 


Fonologia 

Article detalhat: Fonologia de l'occitan. 


L'accent tonic a una mobilitat limitada: pòt tombar sonque 

■ sus la darrièra sillaba (mots oxitòns o aguts) 

■ l'avantdarrièra sillaba (mots paroxitòns o plans). 

■ Pasmens, en niçard, e pus rarament en cisaupenc 
(Valadas Occitanas), l'accent tonic pòt tombar tanben 
sus l'antepenultima (mots proparoxitòns o esdrúchols). 



Fondacion dau Felibritge en 1854 


VOCALAS 

EN GENERAL 

anterioras 

centralas 

posterioras 


non 

arredondidas 

arredondidas 

non 

arredondidas 

arredondidas 

barradas 

/i/ 

/y/ 


/u/ 

semibarradas 

/e/ 




semidobèrtas 

/£/ 



/3/ 

dobèrtas 



/a/ 



Regionalament, existisson tanben los fonèmas /oe/ e /0/. 

Cal senhalar lo fenomèn de Yalternància vocalica. En posicion atòna, certanas vocalas son impossiblas e se 
transforman en vocalas pus barradas: 

■ La vocala tonica /e/ se transforma en la vocala atòna /e/. 

■ La vocala tonica /o/ se transforma en la vocala atòna /u/. 






















CONSONANTAS 
EN GENERAL 

labialas 

dentalas e 
alveolaras 

palatalas 

velaras 


sordas 

sonòras 

sordas 

sonoras 

sordas 

sonòras 

sordas sonòras 

oclusivas 

/p/ 

/b/ 

/t/ 

/d/ 



/k/ /g/ 

fricativas 

/f/ 

(/V/) 

/s/ 

/z/ 

(/;/) 




africadas 



/ts/ 

(/dz/) 

/tj/ 

/d3/ 



nasalas 


/m/ 


/n/ 


/ji/ 



lateralas 




/ 1 / 


/Â/ 



vibrantas 




/rr/ 





batudas 




/r/ 





glides 


/w/, /l|/ 




/j/ 




Regionalament, existisson tanben los fonèmas /R/, /h/ e / 3 /. 

La distincion entre /v/ e /b/ es generala en provençal , vivaroalpenc, auvernhat e lemosin. Per contra, en 
lengadocian e gascon, los fonèmas /b/ e /v/ se son neutralizats en /b/ (donc /v/ a desparegut). 


Evolucion fonetica 

■ U passa al son [y] (regionalament [oe]). Es un ponch 
comun amb lo dialècte catalan capcinés ([oe]), lo francés 
([y]), lo francoprovençal ([y]), lo nòrd-italian ([y]) e una 
partida del retoromanic ([y]). Es una diferéncia amb la 
majoritat de las lengas romanicas ont u se pronóncia [u]. 

■ Las vocalas completament nasalizadas son inexistentas 
0 pauc desvolopadas dins la majoritat dels parlars. Es 
un ponch comun amb la majoritat de las lengas 
romanicas e una diferéncia amb lo francés, lo 
francoprovençal e lo portugués. 

■ Las vocalas romanicas è, ò (tonicas e dobèrtas) an 
evolucionat vèrs de diftongs davant un iòd [j] 0 davant un 
oau [w]: è es vengut /è (ie) e ò es vengut uò (uè, ue) : 
vèlh > vièlh, nòch (nòit) > nuèch (nuèit/nuòch). 

■ La vocala romanica [ 0 ] barrada a evolucionat vèrs lo son 
[u]: flor [ 1 flur]. Es un ponch comun amb certans 
dialèctes vesins nòrd-italians e catalans mas es una 
diferéncia amb la majoritat de las lengas romanicas. 

■ La vocala [a] tonica se manten fòrça ben: latin pratu > occitan prat. Certans parlars occitans 
pauc estenduts pòdon conéisser una palatalizacion leugièra de [a] vèrs [se] 0 [e], mas aquò 
es un fenomèn superficial que borrola pas l'equilibri general de la fonologia. Aquel 
conservatisme de [a] en occitan es comun amb la majoritat de las lengas romanicas. Es una 
diferéncia amb las evolucions radicalas del francés e del francoprovençal que palatizan e 
diftongan [a] de manièra sistematica vèrs [£, js] dins certans entorns fonetics. 

■ Las vocalas pòstonicas son solidas e variadas: -a (prononciada [ 0 , a, a] segon las regions); - 
e; -/'; -o (prononciada [u]); e tanben en niçard -u (prononciada [y]). Es un ponch comun amb 
un grand nombre de lengas romanicas mas es una diferéncia amb lo francés qu'elimina 
totas las vocalas pòstonicas (0 ben que las neutraliza en [e]) e que tend a pèrdre l'accent 





tonic. Per ex. occitan pòrta [' porto], astre [ 1 astre], òli [' oli], cigarro [si' yarru] (e en niçard 
aquelu [a' kely]), de comparar amb lo francés porte [poBt], astre [asttó], huile [qil], cigare 
[siga tí]. 

■ Las vocalas pretonicas son solidas en general e se sèrvan ben, coma dins la majoritat de las 
lengas romanicas e a la diferéncia del francés: occitan petita [pe 1 tito], francés petite [ptit]. 

■ Los proparoxitòns (mots accentuats sus l'avant-avantdarrièra sillaba) an desparegut dins la 
granda majoritat dels dialèctes occitans, exceptat en niçard e en cisalpenc: arma, pagina 
(niçard e cisalpenc: ànima, pàgina). La desparicion dels proparoxitòns es un ponch comun 
amb lo catalan rosselhonés, l'aragonés, lo francoprovençal e lo francés; e es una diferéncia 
amb la majoritat del catalan e amb las autras lengas romanicas. 

■ La vocala o atòna es vengua [u], coma dins una part del catalan, del nòrd-italian e del 
portugués (e dins certans mots del francés): portar [pur 1 ta], cigarro [si 1 yarru]. 


Morfologia 

■ Las terminasons verbalas rèstan pro diferenciadas, gràcias a l'eiretatge del latin, e fan que 
los pronoms personals subjèctes son pas necessaris (levat dins una franja estrecha tot al 
nòrd del domeni occitan). Es un ponch comun amb la majoritat de las lengas romanicas, 
mas una diferéncia amb lo francés, lo francoprovençal, lo nòrd-italian e lo retoromanic. Ex. 
occitan parli, francés je parle. 

■ Lo preterit de l'indicatiu e l'imperfach del subjontiu s'utilizan sistematicament, coma dins la 
majoritat de las lengas romanicas, mas a la diferéncia del francés (lo nòrd-italian, l'italian e lo 
romanés tendon a abandonar lo preterit dins de mesuras variadas). 

■ S'utiliza lo subjontiu dins las interdiccions (imperatiu negatiu), mentre que s'es perdut en 
francés, en francoprovençal e en italian: parles pas. 

■ Las particulas pronominalas ne (en, n) (del latin inde) e / (del latin ibi) s'utilizan fòrça en 
occitan, coma dins la majoritat de las lengas romanicas (catalan, aragonés, nòrd-italian, 
italian, francoprovençal, francés, etc.), mentre qu'an desparegut en caste lhan e en 
galèqop ortugués . 


Lexic 

Lo lexic occitan presenta d'afinitats amb totas las lengas romanicas vesinas: catalan subretot, mas tanben 
aragonés, nòrd-italian, francoprovençal e francés. Tanben ten certanas racinas comunas amb lo basco qu'es 
pas una lenga romanica. 


Sintaxi 

Codificacion 


Estandardizacion 

Article detalhat: occitan larg . 


L'occitan larg, nommat tanben occitan estandard o occitan referencial (var. -au) es una varietat estandard 
de la lenga occitana. Se desvolopa dins l'encastre de la nòrma classica dempuèi los ans 1970 e sa fixacion es 
pro avançada uèi. Se basa sus la convergéncia de totes los dialèctes de l'occitan, reconeis la plaça centrala 



del dialècte lengadocian mas prevei tanben d'adaptacions regionalas (segon los grands dialèctes) que rèstan 
convergentas entre elas : aqueles "estandards regionals" son en via de fixacion mai o mens avançada segon 
las regions. 


Grafia 

A l'Edat Mejana l'occitan s'escriviá d'un biais pro unificat e autoctòn que se sona grafia classica. 

Amb la pèrda progressiva de prestigi de la lenga e de tot estatut oficial, aquela tradicion grafica autoctòna se 
perdèt dins un periòde entre 1460 e 1530 segon las regions (mas tre la segonda mitat del sègle XIII dins lo 
Creissent; en Bearn per contra la tradicion de la grafia classica s'esperlonguèt fins en 1789). L'occitan, ça 
que la, contunhèt de s'escriure de longa durant los sègles XVI a XVIII mas segon un fais de principis 
diferents d'autor a autor: èran de grafias afrancesadas (o italianizadas al País Niçard). 

En 1803, Fabre d'Olivet foguèt lo primièr a prepausar de restaurar la grafía classica, çò es: un sistèma grafic 
inspirat del de l'edat mejana. D'autres autors tanben prepausèron la restauracion mai o mens completa de la 
grafia classica, coma lo provençal Simon Juda Onorat en 1846. 

Mas los primièrs felibres a l'entorn de Frederic Mistral, Josèp Romanilha e Teodòr Aubanèu ne causiguèron 
un autre, amb la fondacion del Felibritge en 1854: lor sistèma es apelat grafia mistralenca e pus 
precisament nòrma mistralenca perque Mistral ne foguèt lo promotor mai celèbre (mas Romanilha l'aviá 
concebut tre 1853). Aquel sistèma, basat sus la correspondéncia son/grafia del francés amb d'adaptacions e 
de manlèus al sistèma grafic de l'edat mejana, aguèt un grand resson. Es la grafia utilizada dins d'òbras de 
Mistral coma Mirèlha <Mirèio> e dins Lo Tresaur dau Felibritge <Lou Tresor dóu Felibrige>. Concebut 
per la fonologia del parlar rodanenc emplegat pels primièrs felibres, lo sistèma grafic mistralenc èra plan 
mens adaptat pels autres dialèctes. Amb la difusion del Felibritge fòra de Provença, lo sistèma foguèt donc 
adaptat o abandonat per d'autres. Un exemple d'adaptacion n'es la grafia febusiana de l'escòla Gaston Febus, 
pel gascon. 

Las idèas de tornar a la grafia classica contunhèron de trabalhar ça que la de longa lo movement 
renaissentista. En Lemosin, lo felibre Josep Ros i trabalhèt en 1876, seguit pels felibres lengadocians 
Antonin Perbòsc e Prosper Estieu dins los ans 1890. Lo lengadocian Loís Alibèrt, amb sa Gramatica 
occitana segon los parlars lengadocians (1935-1937), fixèt mai o mens definitivament los principis d'una 
grafia englobanta basada sul sistèma grafic autoctòn, dicha desenant grafia classica o alibertina. Aquel 
trabalh precís de codificacion d'Alibèrt, a l'escrich coma a l'oral, fonda pus precisament la nòrma classica. 
Se faguèt una adaptacion de la nòrma classica a l'ensems dels dialèctes occitans durant los ans 1950-1970, 
mai que mai gràcias a las òbras del provençal Robèrt Lafont, del gascon Pèire Bèc e de l'[[Institut d'Estudis 
Occitans]]. Dempuèi 1996 lo Conselh de la Lenga Occitana (en collaboracion amb lo Gidilòc) preseguís la 
gestion de la nòrma classica. 

A l'ora d'ara, lo sistèma grafic pus utilizat es lo d'Alibèrt. Ça que la la grafia mistralenca demòra fòrça 
utilizada en Provença a costat de la grafia classica. 

Tanben cal senhalar doas autras grafias d'impacte mendre: la grafia bonaudiana, fondada per Piare Bonaud 
en 1^973, que fa concurréncia a la grafia classica en auvernhat, e la grafia de l'Escòla dau Pò, version 
simplificada de la grafia mistralenca, que fa concurréncia a la grafia classica dins las Valadas Occitanas 
dempuèi 1971. 


La grafia es estada, de la fondacion del Felibritge en 1854 e fins a l'ora d'ara, un grand subjècte de polemicas 
particularament dins las annadas seissanta e setanta del sègle XX. 



Comparason de las doas grafias màgers 
Grafia classica Grafia mistralenca 


Mirèlha, Cant I (F. Mistral) 

(transcripcion) 

Cante una chata de Provença. 

Dins leis amors de sa jovença, 

A travèrs de la Crau, vèrs la mar, dins lei 
blats, 

Umble [Umil] escolan dau grand Omèra 
[Omèr], 

leu la vòle seguir. Coma èra 
Ren qu'una chata de la tèrra, 

En fòra de la Crau se n'es gaire parlat. 


Mirèio, Cant I (F. Mistral) 

(tèxt d'origina) 

Cante uno chato de Prouvènço. 

Dins lis amour de sa jouvènço, 

A travès de la Crau, vers la mar, dins li 
blad, 

Umble escoulan dóu grand Oumèro, 
léu la vole segui. Coume èro 
Rèn qu'uno chato de la terro, 

En foro de la Crau se n'es gaire parla. 




Comparason entre las quatre nòrmas de l'occitan: extrach de la Declaracion Universala dels Dreches Umans 


nòrma classica 

nòrma mistralenca 

nòrma bonaudiana 

nòrma de l'Escòla 
dau Pò 

Provençau generau 

Totei lei personas 
naisson liuras e 
egalas en dignitat e 
en drech. Son 
dotadas de rason e 
de consciéncia e li 
cau (/fau) agir entre 
elei amb un esperit 
de fraternitat. 

Provençau generau 

Tóuti li persouno 
naisson liéuro e egalo 
en dignita e en dre. 
Soun doutado de 
resoun e de 
counsciènci e li fau 
agi entre éli em'un 
esperit de fraternita. 



Provençau niçard 

Toti li personas 
naisson liuri e egali 
en dignitat e en 
drech. Son dotadi de 
rason e de 
consciéncia e li cau 
agir entre eli emb un 
esperit de fraternitat. 

Provençau niçard 

Touti li persouna 
naisson liéuri e egali 
en dignità e en drech. 
Soun doutadi de 
rasoun e de 
counsciènça e li cau 
agì entre eli em'un 
esperit de fraternità. 



Auvernhat 

Totas las personas 
naisson liuras e 
egalas en dignitat e 
en dreit. Son dotadas 
de rason e de 
consciéncia e lor 
chau (/fau) agir entre 
elas amb un esperit 
de fraternitat. 


Auvernhat 

Ta la proussouna neisson lieura moé 
parira pà dïnessà mai dret. Son 
charjada de razou moé de cousiensà 
mai íhu fau arjî entremeî Iha bei n'eime 
de freiressà. (Touta la persouna naisson 
lieura e egala en dïnetàt e en dreit. 

Soun doutada de razou e de cousiensà 
e lour chau ajî entre ela am en esprî de 
freiressà.) 


Vivaroalpenc 

Totas las personas 
naisson liuras e 
egalas en dignitat e 
en drech. Son dotaas 
de rason e de 
consciéncia e lor chal 
agir entre elas amb 
un esperit de 
fraternitat. 



Vivaroalpenc 

Toutes les 
persounes naisoun 
liures e egales en 
dignità e en drech. 
Soun douta de 
razoun e de 
counsiensio e lour 
chal agir entre eles 
amb (/bou) un 
esperit de fraternitat. 

Gascon 

Totas las (/eras) 
personas que 
naishen liuras e 
egalas en dignitat e 
en dreit. Que son 
dotadas de rason e 
de consciéncia e 
que'us cau agir entre 
eras dab un esperit 
de fraternitat. 

Gascon (grafia 
febusiana) 

Toutes las (/eras) 
persounes que 
nachen libres e 
egales en dinnitat e 
en dreyt. Que soun 
doutades de rasoû e 
de counscienci e 
qu'ous cau agì entre 
eres dap û esperit de 
fraternitat. 



Lemosin 

Totas las personas 
naisson liuras e 
egalas en dignitat e 
en drech. Son 
dotadas de rason e 






de consciéncia e lor 
chau (/fau) agir entre 
elas emb un esperit 
de fraternitat. 




Lengadocian 

Totas las personas 
naisson liuras e 
egalas en dignitat e 
en drech. Son 
dotadas de rason e 
de consciéncia e lor 
cal agir entre elas 
amb un esperit de 
fraternitat. 





Ligams intèrnes 

■ nòrma linguistica 
■ nòrma classica 


■ 

alfabet occitan 

■ 

pronóncia de l'occitan 

■ 

occitan larg 

■ 

Loís Alibèrt 

■ 

Conselh de la Lenga Occitana 

■ 

Gidilòc 

■ 

IEO 


■ nòrma mistralenca 

■ nòrma bonaudiana 

■ nòrma de l'Escòla dau Pò 


Dialèctes 


Generalitats 


Tradicionalament òm considèra que l'occitan ten sièis grands 
dialèctes : lo gascon a l'oèst, lo lengadocian e lo provençal 
(provençau) al sud, lo lemosin, l'auvernhat e lo vivaroalpenc al nòrd. 
Los dialèctes son nommats mai que mai segon de divisions 
provincialas ancianas mas i a pas de correspondéncia exacta entre 
los dialèctes e las províncias: en Provença se parla provençal mas 
atanben vivaroalpenc, en Auvèrnha auvernhat e leng adocian , en 
Lengadòc lengadocian, auvernhat, provençal e vivaroalpenc etc... 

Los dialèctes de l'occitan segond 
Ronjat. 


Fòra del cas particular del gascon (e encara), la transicion entre los 
dialèctes es plan rarament brutala e un parlar considerat coma de 

lengadocian o de provençal pòt tenir un fais de caracteristicas d'un autre dialècte o de caracteristicas 
pròprias: podèm citar lo niçard, lo cevenòl, lo gavaldanés o lo brageiragués. 


Entre los parlars de transicion cap a las lengas vesinas, podèm citar lo roiasc e los parlars del Creissent. 






































Cèrts autors coma Pèire Bèc an prepausat un segond tipe d'estructuracion de l'espaci lingiiistic occitan. Pèire 
Bec definís tres grands complèxes supradialectals: l'arvèrnomediterranèu, l'occitan central e 
l'aquitanopirenenc (vejatz çai sota). 


Classificacion dialectala 


Í91 

Segon lo lingiiista Pèire Bèc . 

■ grop gascon, constituit d'un sol dialècte 

■ gascon (inclusent l'aranés) 

■ grop nòrd-occitan 

■ lemosin 

■ auvernhat 

■ vivaroalpenc 

■ grop sud-occitan 



Dialèctes de l'occitan segon Pèir 
Bèc. 


■ provençal, dich localament provençau (inclusent lo niçard) 

■ lengadocian 

■ (catalan , lenga per elaboracion qu'es venguda independenta de l'occitan) 


Classificacion supradialectala 


Segon lo lingûista Pèire Bèc~l Aquesta classificacion 
supradialectala es compatibla amb la precedenta, mas se fa segon de 
critèris diferents. 

■ Grop arvèrnomediterranèu 

■ lemosin 

■ auvernhat 

■ vivaroalpenc 

■ provençal (inclusent lo niçard) 

■ Grop occitan central 

■ lengadocian (exceptat lo sosdialècte lengadocian 
meridional) 

■ Grop aquitanopirenenc 

■ lengadocian meridional 



Classificacion supradialectala de 
l'occitan segon Pèir Bèc 


■ gascon 

■ (catalan, lenga per elaboracion qu'es venguda independenta de l'occitan) 


La classificacion supradialectala es estada reformulada ansin, pus recentament . 


■ Grop arvèrnomediterranèu 

■ Sosgrop transoccitan 


lemosin 
































■ auvernhat 

■ vivarodaufinenc (vivaroalpenc de l'oèst) 

■ provençal general (provençal maritim e 
rodanenc, sens lo niçard) 

■ Sosgrop niçardoalpenc 

■ provençal niçard 

■ alpenc (vivaroalpenc de l'èst) 

■ Grop preïberic 

■ Sosgrop occitan central 

■ lengadocian (exceptat lo sosdialècte 
lengadocian meridional) 

■ Sosgrop aquitanopirenenc 

Classificacion supradialectala de 
l'occitan segon Domergue Sumien 


■ lengadocian meridional 

■ gascon 

■ (catalan, lenga per elaboracion qu'es venguda independenta de l'occitan) 


Ligams 

■ L'lnstitut d'Estudis Occitans - IEO : Associacion istorica dau 
Renaissentisme occitan. 

■ Acàdemia Occitana (http://www.academiaoccitana.eu/) Lo 

diccionari de l'Acadèmia de la Lenga Occitana 

■ Lo Congrès (http://www.locongres.org/oc) Lo diccionari de Lo 
Congrès 

■ Dictionnaire français-occitanien de Louis Piat que explica 

detalhadament las caracteristicas dels dialèctes occitans (htt 

p://booksnowl.scholarsportal.info/ebooks/oca9/18/dictionnaire 

franOlpiat/dictionnairefranOlpiat.pdf) 

■ Lo Tresaur dau Felibritge (http://gallica.bnf.fr/scripts/catalog. p 
hp?CT=(N007485%7CN007486)) Lo diccionari mai gròs de l'occitan, de Frederic Mistral 
(vejatz tanben lo ligam intèrne) 

■ Lexilogos (http://www.lexilogos.com/occitan_langue_dictionnaires.htm) Una colleccion 
interessanta de ligams, mas la concepcion de l'occitan i es pas totjorn fisabla. 

■ Occitanet (http://occitanet.free.fr/oc/index.html) 

■ Linguistica Occitana (http://www.revistadoc.org/index.php?lng=fr) Revista electronica de 
linguistica occitana 

■ Conselh de la Lenga Occitana (http://gianni.vacca.perso.sfr.fr/gujlhemix/CLOO.html) 

Preconizacions dins la nòrma classica de l'occitan 

■ Marraire (l'occitan en Velai e al nòrd de Vivarés) (http://www.marraire.com/) 

■ Associacion Internacionala d'Estudis Occitans (http://www.aieo.org/) 

■ Institut Occitan (Pau) (http://institutoccitan.com/accueil.html) 

■ Bibliografia electronica dels trobadors (http://www.bedt.it/) 

■ Parlar Occitan (http://br.groups.yahoo.com/group/parlar_occitan/) Grop de discussion EN 
occitan 

■ La Lenga Occitana (http://tech.groups.yahoo.com/group/la-lenga-occitana/) Grop de 
discussion SUS l'occitan 

Los grands dialèctes e las vilas 
principalas d'Occitània. 











































■ Lista Òc (http://listes.cict.fr/wws/info/list-oc) Grop de discussion (non moderat) 

■ Exercicis en lenga occitana (http://www.crdp-montpellier.fr/occitan/direenoc.htm) 

■ Ressorsas pedagogicas per l'occitan (http://www.crdp-toulouse.fr/themadoc/occitan/plan.ht 

m) 

■ Cièl d'Òc (http://www.up.univ-mrs.fr/tresoc/somoc.htm) Banca de tèxtes numerizats 

■ Diccionari de l'occitan medieval (http://www.dom.badw-muenchen.de/) 

■ Lexic de l'occitan medieval (http://www.chez.com/lengadoc/lexic_medieval.htm) 

■ Thesaurus Occitan (http://thesaurus.unice.fr/) Basa de donadas dialectologicas multimèdia 

■ Òc per l'occitan (http://www.occitan-oc.org) Annuari de las entrepresas e organismes amb lo 
certificat "òc per l'occitan" 

■ Ostal d'Occitània de Tolosa (http://www.ostaldoccitania.net) l'Ostal de las associacions 
occitanas de Tolosa 


Nòtas 


1. Ancianament se podiá escriure proensal, proensales, que cal legir proençal, proençalés. 

2. Ancianament se podiá escriure lemosi, lemozi, que cal legir lemosin. Lo mot lemosin a pogut 
designar tanben lo catalan als sègles XVIII e XIX, en rason de sa filiacion amb l'occitan 
medieval. 

3. BOYER Henri, & GARDY Philippe (2001) (dir.) Dix siècles d’usages et d’images de l’occitan: 
des troubadours à l’lnternet, coll. Sociolinguistique, París: L’Harmattan 

4. [1] (http://www.parlament-cat.net/porteso/estatut/estatut_100506_aranes.pdf) 

5. "L’Agglo Pays basque reconnaît officiellement les langues basque et gasconne" (https://www.s 
udouest.fr/2018/06/23/l-agglo-pays-basque-reconnait-officiellement-les-langues-basque-et-gas 
conne-5173066-4018.php#xtor=RSS-10521769), Sud Ouest, 23.06.2018. 

6. Pèire Bèc (1970-71) = BEC Pierre (collab. Octave NANDRIS, Zarko MULJACIC), Manuel 
pratique de philologie romane, París: Picard, 2 vol. 

7. RONJAT Juli = RONJAT Jules (1930-1941), Grammaire istorique [sic] des parlers provençaux 
modernes, 4 vol. [reed. 1980, Marselha: Laffitte Reprints, 2 vol.] 

8. BÈC Pèire (1973) = BEC Pierre, Manuel pratique d’occitan moderne, coll. Connaissance des 
langues, París: Picard 

9. BÈC Pèire (1973) = BEC Pierre, Manuel pratique d’occitan moderne, coll. Connaissance des 
langues, París: Picard 

LO. BÈC Pèire (1973) = BEC Pierre, Manuel pratique d’occitan moderne, coll. Connaissance des 
langues, París: Picard 

Ll. SUMIEN Domergue (2006) La standardisation pluricentrique de l'occitan: nouvel enjeu 
sociolinguistique, développement du lexique et de la morphologie, coll. Publications de 
l'Association Internationale d'Études Occitanes, Turnhout: Brepols 


Suls autres projèctes Wikimèdia : 
occitan, sul Wikiccionari 

